**RAZPISNA DOKUMENTACIJA**

**JAVNO ZBIRANJE PONUDB**

**ZA PRODAJO PARKIRNIH MEST**

**PARKIRNA HIŠA KOZOLEC II**

**Dvorakova 3, Ljubljana**



Ljubljana, 05. november 2021

Mestna občina Ljubljana, Mestni trg 1, Ljubljana, na podlagi 51. člena, drugega odstavka 27. člena Zakona o stvarnem premoženju države in samoupravnih lokalnih skupnosti (ZSPDSLS-1), (Uradni list RS, št. 11/2018 in 79/18) in 16., 17. in 18. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018) objavlja

**JAVNO ZBIRANJE PONUDB**

**za prodajo parkirnih mest v parkirni hiši Kozolec II, Dvorakova 3, Ljubljana, ki so v lasti**

**Mestne občine Ljubljana**

objavljeno na spletni strani https://www.ljubljana.si/sl/razpisi-razgrnitve-in-javne-objave/ **od dne 05. 11. 2021 do dne 26. 11. 2021.**

Vabimo vas, da oddate zavezujočo ponudbo.

1. **NAZIV IN SEDEŽ PRODAJALCA IN ORGANIZATORJA JAVNEGA ZBIRANJA PONUDB**

 **Mestna občina Ljubljana**, Mestni trg 1, Ljubljana, mat. številka: 5874025000, ID št. za DDV:

SI67593321

**2**  **PREDMET JAVNEGA ZBIRANJA PONUDB IN IZHODIŠČNA PONUDBENA PRODAJNA CENA**

**2.1** Predmet prodaje so parkirna mesta:

|  |  |  |
| --- | --- | --- |
| Številka PM | ID znak parkirnega mesta | Površina dela stavbe (m2) |
| 52 | 1725-1504-52 | 11,90 |
| 54 | 1725-1504-54 | 11,90 |
| 55 | 1725-1504-55 | 11,90 |
| 72 | 1725-1504-72 | 11,90 |
| 73 | 1725-1504-73 | 11,90 |
| 74 | 172-1504-74 | 11,90 |

* 1. OPIS PARKIRNEGA MESTA:

Posamezno parkirno mesto se nahaja v tretji kleti parkirne hiše Kozolec II v Ljubljani, Dvorakova ulica 3, Ljubljana.

Posamezno parkirno mesto je označeno s številko parkirnega mesta in ID znakom parkirnega mesta. Parkirna mesta so v času prodaje prazna in prosta vseh bremen. Za predmetno nepremičnino poteka postopek vpisa v kataster stavb in vzpostavitev etažne lastnine na predmetni stavbi. Vzpostavitev etažne lastnine na predmetni stavbi še ni dokončno urejena. Vpis lastninske pravice na posameznem parkirnem mestu je dopusten.

* 1. PONUDBENA – IZHODIŠČNA CENA:

**Izhodiščna cena za eno parkirno mesto: 30.500,00 EUR** (z besedo: tridesettisočpetsto evrov 00/100)

V izhodiščni ceni je vštet DDV. Uspeli ponudnik bo tisti, ki bo sprejel ponujeno izhodiščno ceno oz. bo ponudil več od izhodiščne cene.

Za predmet prodaje po tem javnem razpisu še nista pretekli več kot dve leti od začetka prve uporabe, zato se ta promet dobave blaga po ZDDV-1 ne obravnava kot druga oproščena dejavnost, temveč se mora obračunati DDV po splošni stopnji 22%. Ponudnik na FURS ne bo predložil izjave 45. členu ZDDV-1.

**3 POGOJI PRODAJE**

3.1 Parkirno mesto je naprodaj po načelu »videno – kupljeno«;

3.2 Za nakup parkirnega mesta lahko kandidirajo fizične in pravne osebe, pri čemer si prodajalec

 pridržuje diskrecijsko pravico, da se parkirna mesta prodajo najprej ponudnikom iz

 »prednostnega območja«, ki je razvidno iz Priloge št. 2 »Prednostno območje«, ki je sestavni del

 te razpisne dokumentacije.

 Ponudniki iz prednostnega območja so lahko fizične in pravne osebe, ki so lastniki nepremičnin v

 prednostnem območju ali imajo prijavljeno stalno bivališče ali sedež gospodarske družbe v

 prednostnem območju;

3.3 Fizične osebe iz »prednostnega območja«, lahko kandidirajo za največ 2 parkirna mesta, pravne

 osebe iz »prednostnega območja«, pa lahko kandidirajo za največ 5 parkirnih mest;

3.4 Parkirno mesto bo prodano ponudniku, za katerega bo komisija, ki vodi postopek javnega zbiranja

 ponudb ugotovila, da je oddal popolno ponudbo in bo uspešen v postopku izbire najugodnejšega

 ponudnika;

3.5 Možnost izbire ponudnika za nakup točno določenega oštevilčenega posameznega parkirnega

 mesta je izključena;

3.6 Ponudniki bodo o opravljeni izbiri obveščeni v roku 8 dni po javnem odpiranju ponudb;

3.7 Izbrani ponudnik bo moral skleniti prodajno pogodbo v roku 15 dni po prejetem obvestilu o

 opravljeni izbiri, ki ga ponudniki prejmejo po e-pošti. V nasprotnem primeru se bo štelo, da je od

 nakupa odstopil in ima Mestna občina Ljubljana pravico zadržati vplačano varščino;

* 1. Kupcu se bo parkirno mesto, ki bo predmet prodajne pogodbe izročilo v last in posest po plačilu

 celotne kupnine in po vseh poravnanih pripadajočih stroških iz točke 3.10;

* 1. Plačilo celotne kupnine v roku 8 dni po sklenitvi prodajne pogodbe bo bistvena sestavina prodajne

 pogodbe;

3.10. Kupec bo poleg ponujene kupnine dolžan plačati še stroške overitve podpisa na prodajni pogodbi ter stroške vknjižbe lastninske pravice na svoje ime v zemljiški knjigi;

**4 POGOJI ZA UDELEŽBO V POSTOPKU JAVNEGA ZBIRANJA PONUDB**

4.1 Plačilo varščine, ki znaša na eno parkirno mesto 3.050,00 EUR in se plača najkasneje do

 izteka roka oddaje ponudbe, do **26. 11. 2021 do 24.00 ure** na podračun enotnega zakladniškega

 računa Mestne občine Ljubljana številka: SI56 0126 1010 0000 114, sklic na številko: 000-431000,

 z navedbo »plačilo varščine – javno zbiranje ponudb, parkirna hiša Kozolec II«;

4.2 Pravočasna oddaja popolne ponudbe najkasneje do vključno  **26. 11. 2021 do 24.00 ure**.

**5 POPOLNA PONUDBA V POSTOPKU JAVNEGA ZBIRANJA PONUDB**

5.1 Za popolno ponudbo v postopku zbiranja javnih ponudb se šteje, če je bila:

1. V določenem roku za oddajo ponudb in znesku plačana varščina;
2. Pravočasno oddana ponudba, ki vsebuje:
3. Zavezujočo ponudbo na priloženem obrazcu **Priloga št. 1** (O - OBR34), ki je sestavni del razpisne dokumentacije, podpisano s strani ponudnika, pri čemer mora ponudnik v ponudbo vpisati ponujeno ceno, ki ne sme biti nižja od objavljene izhodiščne cene nepremičnine;
4. Izpolnjen obrazec **Priloga št. 3** (Zbirnik dokumentov O-ZB1), ki je sestavni del razpisne dokumentacije, skupaj z označenimi obveznimi prilogami in dodatnimi prilogami označenimi v obrazcu;
5. Vse originalne obvezne in označene priloge iz Priloge št. 3.
	1. Ponudba oddana in poslana priporočeno na pošti na naslov: **Mestna občina Ljubljana, Mestni trg 1, 1000 Ljubljana** ali **oddana osebno v vložišču Mestne občine Ljubljana »Glavna pisarna«, v zaprti ovojnici z oznako: »Ne odpiraj – Ponudba za nakup parkirna mesta, Parkirna hiša Kozolec II«, na hrbtni strani ovojnice pa napisano ime oz. naziv in naslov ponudnika, najkasneje do dne 26. 11. 2021 do 24.00 ure;**

5.3 **Ponudniki iz »prednostnega območja« se morajo izkazati tudi z naslednjimi dokazili:**

1. prebivalci s stalnim bivališčem s kopijo veljavne osebne izkaznice iz katere je razvidno stalno bivališče;

b) lastniki nepremičnin z dokazilom o lastništvu nepremičnine (Izpisek iz zemljiške knjige);

1. pravne osebe, ki niso lastniki z izpiskom iz poslovnega registra Slovenije ( AJPES);
	1. V kolikor varščino za račun ponudnika plača tretja oseba, mora plačnik varščine k ponudbi priložiti

tudi pisno izjavo s katero izjavlja in potrjuje, da je plačan znesek varščine, ki ga je plačal za ponudnika predstavlja del kupnine ponudnika in se ga všteva v kupnino ponudnika kot del kupnine in da soglaša, da v primeru, da ponudnik uspe in je izbran, ne zahteva in ne bo zahteval vračila že plačane varščine.

**6 POSTOPEK IZBIRE NAJUGODNEJŠEGA PONUDNIKA**

6.1 Komisija **bo javno odpirala** prispele ponudbe **dne 02. 12. 2021**, s pričetkom **ob 11:20 uri** v prostorih

 Mestne občine Ljubljana, Klub 11, Mestni trg 1, Ljubljana;

6.2 Komisija bo evidentirala pravočasno prispele ponudbe po vrstnem redu datuma oddaje pošiljke, ki bo razvidna iz žiga pošte na pošiljki oz. žiga vložišča glavne pisarne Mestne občine Ljubljana;

6.3 Komisija bo na podlagi evidentiranih ponudb najprej preverila ali prispele ponudbe ustrezajo vsem pogojem iz točke 4 in 5 tega javnega razpisa in evidentirala uspešne in neuspešne ponudbe;

6.4 Komisija bo uspešne ponudbe razdelila na ponudbe, ki bodo izpolnjevali pogoje ponudnika »za prednostno območje« in na ponudnike, ki ne bodo izpolnjevali pogojev »za prednostno območje«;

6.5 Parkirna mesta se bodo najprej prodala ponudnikom, ki bodo izpolnjevali pogoje ponudnika »za prednostno območje« po vrstnem redu iz seznama parkirnih mest iz točke 2.1 tega razpisa, od najmanjše številke parkirnega mesta do največje številke parkirnega mesta, pri čemer se bodo upoštevali kriteriji po vrstnem redu:

 

 Komisija si pridržuje pravico prodati parkirna mesta ponudniku, ki je sprejel ponudbo za več kot eno parkirno mesto, brez upoštevanja vrstnega reda iz seznama parkirnih mest iz točke 2.1 tega razpisa, na način, da se lahko parkirna mesta po vrstnem redu temu ponudniku združijo.

6.6 V kolikor bo ponudnikov iz »prednostnega območja« več kot je število parkirnih mest iz seznama parkirnih mest iz točke 2.1 tega razpisa, se bodo parkirna mesta prodala po kriterijih iz točke 6.5 v vrstnem redu najprej tistim, ki so s sprejetjem ponudbe ponudili najvišjo ceno;

6.7 V kolikor bo ponudnikov iz »prednostnega območja« tudi po prodaji po kriteriju iz točke 6.5 in 6.6 še vedno več kot je število parkirnih mest iz seznama parkirnih mest iz točke 2.1 tega razpisa, se bodo parkirna mesta prodala s pogajanji med preostalimi ponudniki iz »prednostnega območja«, pri čemer bo uspešen tisti ponudnik, ki bo za posamezno parkirno mesto ponudil najvišjo ceno;

6.8 V kolikor bodo po prodaji po kriterijih iz točke 6.5, 6.6 in 6.7 na razpolago za prodajo še prosta parkirna mesta, se bodo prodala ostalim ponudnikom, ki ne izpolnjujejo pogojev »za prednostno območje«, po vrstnem redu prispelih uspešnih ponudb najprej tistim, ki so s sprejetjem ponudbe ponudili najvišjo ceno;

6.9 V kolikor bo ostalih ponudnikov, ki ne izpolnjujejo pogojev » za prednostno območje « več kot je preostalo število parkirnih mest iz seznama parkirnih mest iz točke 2.1 tega razpisa, se bodo parkirna mesta prodala najprej tistim, ki so s sprejetjem ponudbe ponudili najvišjo ceno, preostala pa se bodo prodala s pogajanji med temi ponudniki, pri čemer bo uspešen tisti ponudnik, ki bo za posamezno parkirno mesto ponudil najvišjo ceno.

1. **POSEBNE DOLOČBE O POSTOPKU JAVNEGA ZBIRANJA PONUDB**
	1. Ponudbe prispele po razpisnem roku ter nepopolne ponudbe bodo izločene in se jih ne bo

 obravnavalo;

* 1. Prodajalec lahko začeti postopek prodaje brez odškodnine kadarkoli ustavi, vendar najkasneje

 do pisne sklenitve pravnega posla. Ustavitve postopka prodaje mu ni potrebno obrazložiti. V

 primeru ustavitve postopka prodaje je prodajalec ponudniku v roku 15 dni dolžan vrniti vplačano

 varščino brez obresti;

7.3 Plačana varščina se izbranemu ponudniku vračuna v kupnino, ostalim ponudnikom, ki ne bodo

 uspešni pa bo vrnjena brez obresti v roku 30 dni od dneva izbire vseh najugodnejših ponudnikov;

7.4 Če ponudnik, ki sprejme ponudbo za nakup in odda popolno ponudbo v določenem roku in po

 pisnem pozivu ne sklene pisne prodajne pogodbe ali pa po podpisu prodajne pogodbe v roku ne

 plača kupnine, se šteje za neizpolnitev pogodbe, prodajalec obdrži plačano varščino, pogodba pa je

 razdrta;

7.5 Obveznost prodajalca, da sklene pogodbo s ponudnikom, ki ponudi najvišjo ceno in nima stalnega

 bivališča, ni lastnik nepremičnine in ni pravna oseba, ki ima sedež v »prednostnem območju« ter

 ni invalidna oseba, pred ponudniki iz »prednostnega območja«, je izključena.

**8 RAZPISNA DOKUMENTACIJA**

 Razpisna dokumentacija javnega zbiranja ponudb obsega naslednje:

* Zgoraj navedeno besedilo javne objave javnega zbiranja ponudb;
* Priloga št. 1 (Izjava s Ponudbo za nakup nepremičnine na podlagi javnega zbiranja ponudb št. 4780-1111/2017-70);
* Priloga št. 2 (Grafični prikaz prednostnega območja);
* Priloga št. 3 (Zbirnik dokumentov);
* Priloga št. 4 (Predlog prodajne pogodbe);
* Priloga št. 6 (Tloris etaže v parkirni hiši z označenimi parkirnimi mesti, ki so predmet prodaje);

**8 DODATNE INFORMACIJE**

Dodatne podrobnejše informacije o pogojih javnega zbiranja ponudb in podatke o nepremičninah, ki so predmet javnega zbiranja ponudb, dobijo interesenti na Mestni občini Ljubljana, Mestna uprava, Oddelek za ravnanje z nepremičninami, tel. 01 306/11-37 oz. elektronska pošta: nepremicnine@ljubljana.si.

**Ogled parkirnih mest parkirne hiše in parkirnih mest je možen po predhodni prijavi na spletnem obrazcu v času javne objave.**

**MESTNA OBČINA LJUBLJANA**

Št. objave JZP p. p.: 4/2021